
PARLAMENTUL ROMÂNIEI

	Comisia pentru agricultură, silvicultură, industrie alimentară şi servicii  specifice
	                                 Data,  04.12.2002

                                 Nr.24/ 436                                                                                                                                                                                                           


Către,

Comisia juridică, de disciplină şi imunităţi

AVIZ  
asupra proiectului de Lege privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herta, ca urmare a stării de război şi a aplicării Tratatului de pace între România şi Puterile Aliate şi Asociate, semnat la Paris la 10 februarie 1947 


În conformitate cu prevederile art.89 din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice a fost sesizată, spre dezbatere şi avizare în procedură de urgenţă, cu proiectul de Lege privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herta, ca urmare a stării de război şi a aplicării Tratatului de pace între România şi Puterile Aliate şi Asociate, semnat la Paris la 10 februarie 1947, transmis cu adresa nr.631 din 2 decembrie 2002.

Potrivit prevederilor art.60 din Regulamentul Camerei Deputaţilor, Comisia a dezbătut proiectul de lege sus menţionat  în şedinţa din  04.12.2002.                                                  

Membrii Comisiei au examinat expunerea de motive la proiectul de lege, precum şi avizul favorabil al Consiliului Legislativ.

În urma dezbaterilor, membrii Comisiei au hotărât  - în unanimitate -  să   avizeze favorabil  proiectul de lege, cu următoarele amendamente:

1. Art.4. -   se elimină.

    




Deputat: Dan Raşovan – PSD

Motivare: Pentru a nu crea discriminări faţă de proprietarii cărora li s-au confiscat pământul şi nu au primit despăgubiri privind recoltatele neculese în anul 1940. 

1. Eliminarea din textul de lege a sintagmei „despăgubiri sau”.

Deputat: Octavian Sadici - PRM

În raport cu obiectul şi conţinutul său, proiectul de lege face parte din categoria legilor ordinare.


  Preşedinte,





Secretar,

  Ioan BÂLDEA




         Victor NEAGU

Întocmit: Experţi parlamentari,


  Aneta Barbu


 Anton Păştinaru

